NASTA PILDIRAAMAT
Tšau!
Täna on Pinni ja Nasta magusapäev.
Kas sul on ka magusapäevi?
Neil on vaid kord nädalas.
Nende maiuseks on väikesed ploomid.
Kes saab esimese? Kas Pinni? Nii.
Nasta saab ka. Juba ta vaatab, kas mulle ei antagi? Nii.
Nüüd võite mängima minna.
Täna räägin jälle põneva loo. Piibel on täis põnevaid lugusid.
Näed siin pildil paati.
See on purjepaat.
Jeesuse ajal ja Piibli ajal polnud mootorpaate veel leiutatud.
Kas oled paadiga sõitnud? Kas ka purjepaadiga?
Päris raske töö on purjeid sättida ja hulga köitega mässata.
See paat on Jeesuse jüngri, Peetruse oma.
Peetrus ja jüngrid polnud enam pikka aega kalastanud,
sest olid koos Jeesusega käinud linnast linna.
Nad olid olnud Jeesuse jüngrid.
Peetrus tegi osadele jüngritele ettepaneku
minna üle hulga aja taas kala püüdma.
Teised olid kohe nõus, sest õhtupoolik oli ka kena.
Nad mõtlesid, et kalasaak võiks nüüd ka hea tulla.
Siin on Peetrus, kelle oma oli paat.
Kalapüügile mindi rõõmsas meeleolus.
Paadis vesteldi omavahel kõigest, mida Jeesuselt oli õpitud.
Nii mitmedki Jeesuse jüngrid
olid enne Jeesusega tutvumist olnud oma ametilt kalurid.
Õhtune kalapüük oli alati nende töö olnud.
Siis olid nad kalapüügi mõneks ajaks kõrvale jätnud.
Nüüd pöörduti taas oma lemmiktegevuse juurde.
Nad olid osavad kalurid.
Neil oli korralik paat, head võrgud ja teised kalapüügi vahendid.
Siin on osav kalamees Peetrus,
kelle saak oli alati rikkalik
ja see viidi edasi müügiks turule ja küladesse,
millest paljud said endale toitu valmistada.
Need olid tohutu suured võrgud, millega võis palju kala püüda.
Siin hoiab ta võrku käes.
Piibel räägib, et Peetrusega koos oli paadis kokku 7 meest.
Joonistan siia osa neist.
Nad kalastasid järvel kogu öö.
Arva, mitu kala nad said?
Terve öö kohta - mitte ühtegi.
See oli kummaline lugu.
Mehed hakkasid muretsema,
kas nende kalamehe oskused on ehk selle ajaga rooste läinud,
kui nad Jeesust järgisid.
Kas on tõesti juhtunud, et mingi tähtis nipp on meelest läinud?
Mitte kunagi enne polnud juhtunud, et võrgus polnud ühtki kala.
Midagi oli alati, ka halbadel päevadel.
Võrke heideti merre taas ja taas, siis oodati pisut,
prooviti teistes kohtades ja ka sügavamal.
Siis mindi madalamale ja varjulisemasse kohta,
kus tavaliselt oli suuri ja priskeid purikaid.
Kuid...ei midagi.
Nende vahel võis ka vaidlus tekkida.
"See pole hea koht, läheme parem sinna."
Keegi võis öelda, et: "Siit pole kunagi kala saadud."
Mehed paadis olid tülpinud ja väsinud.
Ka nälg hakkas näpistama.
Meelehärmi tegi see,
et hommik on saabumas ja mitte ühtegi kala polnud püütud.
Jüngrid otsustasid, et lõpetavad kalapüügi ära.
Hakati tagasi randa purjetama.
Tühjad võrgud veeti tagasi paati.
Nad kuulsid, kuidas keegi mees kaugel kaldal hõikab.
Ehk on see keegi kohalik kalamees,
kes vaevalt paistis kaugelt ja ta hüüdis:
"Heitke võrgud paadist paremale poole!"
Jüngrid mõtlesid, mis tähendab paremale poole?
Me oleme heitnud vasakule ja paremale,
ja ette ja taha ja igale poole.
Nüüd oleme peaaegu kaldal,
mis see üks kord paremale heitmine enam aitab.
Võib olla nad olid viisakad mehed ja mõtlesid,
et nad on sõbralikud ja järgivad võõra mehe nõuannet.
Seal ta lehvitab ja hüüab:
"Proovige veel paremalt poolt!"
Nii otsustatigi veel kord heita võrk paremale poole.
Kas tead, mis juhtus?
Samal hetkel, kui võrk oli paadist paremale vette heidetud,
kubises see kaladest ja oli üleni täis.
Kalu oli väga palju.
Piibel räägib, et neid kalu loeti kokku üle 150.
Piibel räägib veel,
et kalad olid nii prisked ja neid oli nii palju,
et võrgud olid rebenemas.
Õnneks ei rebenenud.
Võrke ei saadud paati tõmmata, vaid võrgus kalad veeti kaldale.
Sel hetkel, kui ime oli juhtunud -
see oli ju Taevaisa ja Jeesuse tehtud ime -
sel hetkel mõistsid jüngrid, et kaldal polnud juhuslik kalamees.
Kas aimad juba, kes see oli?
Jaa, see oli Jeesus.
Jeesus ilmus taas jüngritele ja tegi neile toreda üllatuse.
Jeesus teab kõik.
Jeesus teadis, et neil oli olnud raske öö,
et nad olid näljased ja väsinud.
Jeesus tahab ka meile kõike head.
Alati, kui sinuga midagi toredat juhtub,
võib see olla Jeesuse üllatus just sinu jaoks.
Just nagu see vägev kalaüllatus.
Oskad sa arvata, mis toreda asjaga Jeesus veel üllatas?
Ta oli kaldale lõket tegemas.
Hommik juba koitis ja kõigil olid kõhud tühjad,
ka Jeesusel.
Jeesus kutsus nad hommikusöögile.
Jeesus oli kaasa toonud sooja ja pehmet leiba.
Nad veetsid koos piknikul aega ja sõid grillkala ning leiba.
Jeesus on ka täna sulle sama hea sõber.
Tšau!
Tõlge: Mare Peterson